คลินิกเวชกรรมกล้วยน้ำไท สาขาหมู่บ้านนักกีฬาแหลมทอง 

ให้บริการของคลินิกแย่เป็นอย่างมาก
ให้บริการเป็นไปอย่างล่าช้าและไม่ชัดเจน  ทั้งวันเปิดให้บริการ วันปิดทำการ เนื่องจากไม่มีคุณหมอประจำสาขา และทางคลินิกได้นัดคนไข้ไว้ให้มาตรวจในวันถัดมา แต่เมื่อคนไข้มาถึงคลินิกกับปิดเพราะไม่มีคุณหมอเข้ามาทำการรักษา คนไข้เสียรายได้จากการลางาน และต้องจ่ายเงินรักษาเองกับทางโรงพยาบาลเพราะไม่มีใบส่งตัวจากคลินิกข้างต้น

ผู้ป่วยที่มาในช่วงเช้าจะได้รับบัตรคิวในช่วงเช้า 
หากขอใบส่งตัวส่งต่อไปโรงพยาบาล เนื่องจากมีอาการป่วยที่หนักและคลินิกข้างต้นไม่สามารถทำการรักษาได้ หากคนไข้มีจำนวนมาก จะต้องรอรับใบส่งตัวในช่วงบ่าย แม้จะมาในเวลาเช้า 

และเมื่อผู้ป่วยที่ต้องการมารักษาในช่วงบ่าย ต้องรับคิวรักษา บัตรคิวของคลินิกก็จะเต็มเรียบร้อยแล้วเนื่องจากผู้ป่วยในช่วงเช้า ที่รอใบส่งตัวไปโรงพยาบาล 

ข้าพเจ้าหนึ่งในผู้ป่วยจากหลายๆท่านอยู่ในสถานะจำยอม ที่ต้องใช้บริการคลินิกดังกล่าว
เนื่องจากหากไปโรงพยาบาลโดยตรงโดยไม่มีใบส่งตัวของคลินิกจะต้องเสียค่าบริการการรักษาเอง และหลายๆท่านก็ใช้สิทธิ์ประกันสุขภาพถ้วนหน้าเนื่องจากไม่มีเงิน จ่ายค่ารักษาที่สูง จึงต้องตกอยู่ในสถานะจำยอม

คลินิกไม่มีหมอประจำ การรักษาเป็นไปอย่างล่าช้า เนื่องจากการไม่คุ้นเคยของหมอที่มาพาร์ทไทม์ และสับเปลี่ยนคุณหมออยู่บ่อยๆ 

การตรวจร่างกายเบื้องต้นของพยาบาลฝึกหัด ไม่แม่นยำและการคาดการณ์ที่ต่ำอาจส่งผลทำให้การรักษาผิดพลาด

เด็กชายดำมีไข้สูงเกือบ 39 องศา แต่พยาบาลของคลินิกใช้ปรอทวัดได้เพียง 32.5 องศา ซึ่งสร้างความตกใจและงงงวยของญาติผู้ปกครองเด็กชายดำเป็นอย่างมาก และเด็กหญิงขาวเป็นน้องสาวของเด็กชายดำ อยู่ด้วยกันและติดไข้จากเด็กชายดำมีอาการเดียวกัน มีไข้สูงทานไม่ได้ ไม่ร่าเริงร่วงซึม พยาบาลที่ให้บริการใช้ปรอทวัดไข้ให้เด็กหญิงขาว ได้เพียง 36.5 องศา เมื่อวัดใหม่อีกครั้งเนื่องจากเราได้ทักท้วงไป พยาบาลอีกคนหนึ่งมาวัดให้ได้อุณหภูมิ 37.8 องศา หลังจากที่ได้ทำการเช็ดตัว เพื่อลดอุณหภูมิเบื้องต้น 

จึงส่งเรื่องมาร้องเรียนให้พิจารณา